khistorydata/jeongjo-sjw-relations huggingface dataset:
정조 18년
備邊司以徐美修爲廣州府尹
정조 18년
洪仁浩以吏批言啓曰新除授廣州府尹徐美修方在罷散中何以爲之敢稟傳曰敍用
정조 18년
蔡弘履啓曰卽者修撰鄭東觀以其親病陳疏徑出原疏纔已捧入矣所當直捧禁推傳旨而此與無端徑出有異推考警責何如傳曰允
정조 18년
蔡弘履以弘文館言啓曰本館下番闕直事甚未安今日政新除授玉堂待下批仍卽牌招入直何如傳曰允
정조 18년
有政吏批判書金思穆進參判丁範祖在外參議金履翼右副承旨鄭致淳進以金載瓚爲大司憲洪聖淵爲大司諫尹光普爲執義沈興永爲掌令姜克成柳憲周爲持平魚錫齡爲獻納朴吉源爲正言張至顯爲校理洪秀晩爲副修撰金載瓚爲知經筵具庠爲同義禁徐有防爲內醫院提調鄭昌順爲軍器提調李龍柱爲典籍金樂行爲刑曹正郞白師敏爲校檢姜致周爲懿昭墓守衛官學錄承慶恒廣州府尹徐美修知義禁具庠知經筵沈頤之同經筵金載瓚以上竝單付
정조 18년
兵批判書鄭昌順進參判金履成病參議金載翼入直參知閔昌爀病右承旨洪仁浩進以趙宗鉉爲知事韓奎爀爲忠壯將沈就五爲景福將李鼎德爲慶熙將申聖度鄭師赫崔相發柳原厚鄭來臨任進廷辛元和金德龍李時迪姜翊聖李俊一李廷伯宋德麒金鎭赫崔俊弼爲同知李希顔李世迪朴命夏郭侹李東元趙奉玄蔡潤李光中趙成裕張聖紹李允德金世郁韓光停李景天李和述李箕中李緝韓淡尹藎東韓德壽尹之玄權重彦李得源金允欽爲僉知副護軍鄭觀采李秉喆李廷顯副司直洪應辰閔台爀李魯述朴宗來任希存沈興永尹光普高宅謙李相璜副司果李錫夏以上竝單付
정조 18년
備忘記廣州府尹徐美修下直長弓一張長箭一部片箭一部筒兒一箇賜給
정조 18년
兵曹口傳政事以鄭觀采爲御營中軍
정조 18년
尹致性以吏批言啓曰平市署令尹龜東受由過限未上來依例改差何如傳曰允
정조 18년
蔡弘履以禮曹言啓曰童蒙敎官崔昌迪自鄕今始上來云矣敢啓傳曰與敦寧都正朴師轍待令
정조 18년
蔡弘履以觀象監領事提調意啓曰命課學賞罰追節目先出草本謄書一通以入而待正書啓下後添付於原節目以爲遵行之地命課學官生數甚零星前頭成就有難責效一依內醫院兩廳司譯院兩學通用之例天文學官生中擇其年少聰敏有來歷者以兼付命課學之意招致曉諭則多有自願者故臣等就其中可合者別單書入之意敢啓傳曰知道奬勸懲勵之政依書下擧行天文學之願付命課學者名雖十人當觀成就許入定限屢試明知其可堪然後以兼察之意草記後許赴此後準此爲例可也
정조 18년
尹致性以戶曹言啓曰時御所內各司看審執頉雨漏處修改吉日令日官推擇則今四月十一日卯時爲吉云以此日時擧行何如傳曰允
정조 18년
尹致性以戶曹言啓曰慶熙宮差備內及內各司看審執頉雨漏處修改吉日令日官推擇則今四月十一日卯時爲吉云以此日時擧行何如傳曰允
정조 18년
洪仁浩以義禁府言啓曰京畿監司徐龍輔狀啓內廣州府尹林道浩罪狀令攸司稟處事啓下矣林道浩今方待命而佩符守令例不得直爲拿囚待其交符後拿囚之意敢啓傳曰知道
정조 18년
洪仁浩以義禁府言啓曰忠淸監司李亨元狀啓判付內海美前縣監宋民載考律草記事命下矣凡罪人之照律者拿囚後擧行自是府例今此宋民載以兼營將守令時在任所云依例發遣府書吏交代後拿來考律勘處何如傳曰允
정조 18년
修撰鄭東觀疏曰伏以臣卽接家信臣之偏母素患風痰之症挾感斗劇委頓床席食飮不下氣息凜綴促臣歸視臣自聞此報方寸煎灼不得一時按住玆敢忙陳短章徑出禁扃伏乞聖明俯垂鑑諒亟許遞改以便救護仍治臣擅離之罪以肅朝綱千萬幸甚臣無任云云省疏具悉爾其勿辭救護母病
정조 18년
甲寅四月初九日辰時上御熙政堂藥房入診入侍時藥房提調鄭昌順副提調蔡弘履行左承旨李集斗右承旨洪仁浩同副承旨尹致性記事官鄭文始記注官安經心記事官吳泰曾待敎李存秀醫官金孝儉金光國周命新李敬培李敏德吳仁豐卞以次進伏訖昌順等曰雨後日氣頗涼聖體若何上曰一樣矣昌順等曰王大妃殿氣候何如上曰一樣矣昌順等曰惠慶宮氣候何如上曰一樣矣王大妃殿進御香薷養胃湯自今日一貼式煎入出榻敎上曰敦寧都正入侍賤臣承命出傳與都正朴師轍偕入進伏奏職姓名上曰年今幾何師轍曰六十四歲矣上曰誰之族也師轍曰故正言朴馨源之五寸親矣上曰向見經義條對天人性命之蘊意條分縷釋實多可觀故使之特命上來矣師轍曰少時略工科業而今則廢工許久故條進者未免荒蕪不勝惶悚矣上曰若無所存則豈如是也近來朝士亦多抄啓文臣之講議卿宰亦與之論學而士習惟以尋章摘句爲事絶罕篤工於正學者故不無浸入異端之慮矣爾嘗用工於何經乎師轍曰不過涉獵而已別無經學工夫矣上曰以近七十之年能陳許多條問於數月之內者若非平日工夫則安能若是乎恨不以科目出身爲抄啓文臣試官矣師轍曰臣於經書日用文義亦不得留意今承聖敎尤爲愧恧矣上曰留京從宦否師轍曰感祝聖恩爲一叩謝而退卽卽還鄕計矣上曰當於抄啓殿講時召見姑待下去矣也仍命先退上曰童蒙敎官崔昌迪入侍經心承命偕入進前奏職姓名上曰爾年幾何昌迪曰六十九矣上曰爾父之習於易學嘗聞於故相矣以關東十室之少觀爾等條陳學問極爲嘉尙經書中最着工者何書昌迪曰少時略有工於尙書矣上曰四書則致力者何書昌迪曰別無致力者矣上曰今日公事適擾未能討論學義當更爲召接矣與朴師轍同爲下去可也仍命先退昌順曰臣有區區所懷日前賓對略陳衷懇而以臣衰朽之質實難冒膺於本兵之任至於藥院則旣無疾病之實故亦非罪遞則姑爲行公昵近耿耿光是臣區區之願也上曰本兵重任豈可朝除夕遞乎卿言過矣昌順曰年前旣承聖敎至蒙體諒之恩臣到今尤不如前何敢久居此任乎上曰卿旣如此辭免所帶藥院今姑許遞矣命書傳敎曰政官牌招開政廣州府尹下批仍令待下批當日辭朝又命書傳敎曰藥房提調許遞今日政差出上曰禮曹判書觀象監提調前提調入侍出榻敎賤臣承命出傳與禮曹判書閔鍾顯觀象監提調沈頤之前提調徐有防偕入進伏上敎頤之等曰命課學等賞罰節目皆已酌定否頤之等曰姑未完定矣上曰大享及陵幸等大禮時其能得中者元定賞罰外稟旨擧行至於修改等自外擧行者亦爲定其次數賞罰成爲節目正書以入卿等今日於本監齊會相確以奏也戶判旣兼劇務前提調亦有內閣公故禮判專意檢飭使禁漏官命課學勸課成就之地可也天文學中亦有才識者使之兼治如內醫本廳之或兼針醫課官之兼工淸蒙例則似好以此成書節目也仍命退諸臣以次退出
정조 18년
行都承旨李冕膺坐行左承旨李家煥坐右承旨徐榮輔坐左副承旨李勉兢坐右副承旨兪漢寧坐直同副承旨李羽晉坐直注書鄭文始仕一員未差假注書曺錫中仕直事變假注書尹致永仕
정조 18년
徐榮輔啓曰備邊司郞廳來言今日賓廳日次而無時急稟定事本司來會云矣敢啓傳曰知道
정조 18년
以御營廳習陣單子傳于徐榮輔曰後日次爲之
정조 18년
以黃海監司李泰永狀啓平山府民家失火事傳于徐榮輔曰被燒夥然言念失所之狀豈勝矜惻嚴飭道伯着意顧助期於斯速奠接其中大中戶舊還蕩減小殘獨戶舊還蕩減身役勿懲致死人生前還與役竝蕩滌事分付
정조 18년
傳于李勉兢曰左承旨右承旨入侍
정조 18년
傳于李勉兢曰不爲仕進承旨許遞前望單子入之
정조 18년
承旨前望單子入之李冕膺李家煥落點
정조 18년
李勉兢啓曰黃海道老人啓本纔已啓下矣政官牌招開政下批何如傳曰允
정조 18년
徐榮輔啓曰合辭闕啓已至多日事甚未安今日政新除授兩司諸臺竝待下批牌招正言具文行自鄕上來云一體牌招何如傳曰允
정조 18년
傳于徐榮輔曰政稟煩稟當該承旨遞差與代房承旨遞差前望單子入之
정조 18년
承旨前望單子入之李羽晉兪漢寧落點
정조 18년
徐榮輔啓曰新除授承旨李勉兢兪漢寧方在罷職中何以爲之敢稟傳曰敍用與未肅拜承旨一體牌招
정조 18년
傳于徐榮輔曰迎送之弊有不可顧江華留守李洪載罷職仍令該府拿問處之
정조 18년
傳于徐榮輔曰京畿監司徐龍輔爲先罷職令該府拿問處之密兵符差代間令都事代察代佩
정조 18년
傳于徐榮輔曰京畿都事中軍江華中軍經歷通津府使金浦郡守發遣宣傳官一竝拿來記過待令後令兵曹卽爲草記京畿監司江華留守密兵符差代間畿驛入直察訪假都事差定權佩事下諭而先以傳敎一通書送
정조 18년
傳于徐榮輔曰當該司謁推考
정조 18년
備邊司薦望以曺允大爲江華留守
정조 18년
傳于徐榮輔曰翰林奉命在外史官不備前翰林徐有聞別兼春秋差下使之權察六十五行刀割
정조 18년
備忘記雖未知因何出送而校卒之變着被捉於外城七門分遣摘奸宣傳官之行中訓禁將所不爲之事豈可獨爲乎事實未覈姑從末勘御營大將李敬懋爲先削職差代間都相兼察從事官發牌聽傳敎
정조 18년
李弘達有頉代以曺錫中爲假注書鄭馦汰去代以尹致永爲事變假注書
정조 18년
李家煥啓曰守禦使李文源摠戎使鄭民始遠竄事命下矣將兵之人不可一刻無摠察之人何以爲之敢稟傳曰守禦使則壯勇大將兼察摠戎使則禁衛大將兼察牌招聽傳敎
정조 18년
兪漢寧以備邊司言啓曰軍餉居末拿問居二決杖居三推考還上居末決杖居二推考居三勿論而旣有元事目還上未準捧居末拿問若邊地守令則依前決杖事載通編而卽見平安監司李秉模忠淸監司李亨元慶尙監司趙鎭宅統制使申大顯捧未捧狀啓則舊軍餉居末植松前萬戶金致潤居二安義僉使申光赫居三壬海別將朴時哲舊還上居末彌串僉使柳孝遠居二壬海別將朴時哲居三安義僉使申光赫舊軍餉還上全未捧鐵山府使柳畊舊還上全未捧孟山前縣監徐潤璞舊軍餉還上別軍餉全未捧龍淵前別將康悟謙舊軍餉居末海美前縣監申啓文舊還上居末海美前縣監申啓文居二淸風前府使徐簡修元會穀居末龍宮縣監金觀柱居二金海前府使柳鎭淑舊軍餉居末金海前府使柳鎭淑居二機張前縣監李宗海居三陜川郡守李義逸軍布作米居末龍宮縣監金觀柱居二咸昌前縣監李榮運居三淸河縣監趙有善射軍木作米未準捧金海前府使柳鎭淑別會穀未準捧龍宮縣監金觀柱統營舊軍餉居末金海前府使柳鎭淑居二定山前縣監鄭亮采反逋未捧居末龜山僉使黃致郁居二興德前縣監趙華錫居三知世浦萬戶朴東運助羅浦萬戶金壽亨晴川別將朴賢源栗浦權管咸相益薺浦萬戶金光德云矣昨年穡事旣已大登分數酌定亦有斟量則有此未捧之夥然者揆以糴法誠極駭然當該舊還餉未捧居末居二居三及全未捧守令邊將竝依事目勘處之意分付何如傳曰允其中鐵山府使之舊餉未捧事勢似然別無緩急之可言推考可也
정조 18년
兪漢寧以義禁府言啓曰江華留守李洪載令該府拿問處之事傳旨啓下矣李洪載時在任所依下敎發遣假都事拿來之意敢啓傳曰知道
정조 18년
兪漢寧以義禁府言啓曰京畿監司徐龍輔狀啓內忠淸道漕船領運差使員牙山縣監尹光心爲先罷黜其罪狀令攸司稟處事啓下矣尹光心今方待命卽爲拿囚之意敢啓傳曰不爲騎船委折嚴問捧供可也
정조 18년
甲寅四月初十日卯時上御重熙堂左承旨右承旨入侍時行左承旨李集斗右承旨洪仁浩記事官鄭文始記注官安經心記事官吳泰曾以次進伏訖上命書傳敎曰在外承旨與都承旨許遞前望單子入之待下批牌招察任又命書公事判付訖仍命退承史以次退出
정조 18년
都承旨未差行左承旨洪聖淵坐直右承旨洪仁浩未肅拜左副承旨李庚運未肅拜右副承旨李師濂牌不進同副承旨李殷模在外注書鄭文始仕一員未差假注書曺錫中仕直事變假注書尹致永仕
정조 18년
假承旨韓鼎運以都摠府言啓曰今日入直內三廳武兼禁軍及軍兵等中日習射請出標信傳曰知道
정조 18년
韓鼎運啓曰禁衛營將官來言今日本營軍兵日次私習云矣敢啓傳曰後日次爲之
정조 18년
韓鼎運啓曰御營廳將官來言今日本廳軍兵日次私習云矣敢啓傳曰知道
정조 18년
韓鼎運啓曰輪對官來待矣敢啓傳曰後日次來待
정조 18년
韓鼎運啓曰來十六日日次儒生殿講日次矣敢稟傳曰爲之
정조 18년
以司謁傳于韓鼎運曰徹曉相持大關國綱當直都事押遠竄大臣開夾門出去假承旨出送
정조 18년
以司謁傳于韓鼎運曰旣無承旨則史官何敢不退使掖隷押出置之延英門內使不出一步
정조 18년
以司謁傳于韓鼎運曰遠竄大臣之尙此不出已極可駭而今無承史何故不出大臣遂退出金虎門外
정조 18년
韓鼎運啓曰都承旨李冕膺左承旨李家煥右承旨徐榮輔左副承旨李勉兢右副承旨兪漢寧同副承旨李羽晉禁推事命下矣依定式遞差傳旨捧入之意敢啓傳曰政官牌招開政差出
정조 18년
傳于韓鼎運曰都承旨前望單子入之
정조 18년
吏批有政判書未差參判丁範祖在外參議金履翼進假承旨韓鼎運進啓曰判書未差參判丁範祖在外未肅拜小臣獨政未安何以爲之敢稟傳曰只出緊任以李命植爲兵曹判書以柳焹洪仁浩姜彝正朴宗來徐配修爲承旨洪良浩爲內醫院提調洪檍爲禮曹判書申思運爲工曹判書李鼎揆爲大司憲朴基正爲大司諫李遇濟爲執義李秉喆爲司諫鄭弼祚爲掌令申龜朝李元八爲持平金熙采爲獻納李重蓮鄭㝡成爲正言崔獻重李相璜爲副校理洪義浩爲兵曹參議鄭致淳爲兵曹參知訓鍊都監提調李命植禁衛提調李命植御營提調李命植以上單付
정조 18년
以司謁傳于韓鼎運曰新除承旨入來間南所衛將假承旨差下大臣遠竄傳敎還入宣傳官二員守敦化金虎門卿宰入來者一竝勿許入
정조 18년
傳于鄭元大曰新除授承旨牌招察任
정조 18년
傳于徐配修曰判義禁許遞前望單子入之待下批先入侍後謝恩
정조 18년
以司謁傳于鄭元大曰承旨拿鞫傳敎還收
정조 18년
傳于鄭元大曰以其逬出之故拿鞫傳敎雖還入豈可使職名晏如乎承旨之代卽爲差出待下批牌招察任史官何足責使之入來供職
정조 18년
吏批再政任希曾爲判義禁洪秉臣爲兵曹正郞任希存尹行喆爲佐郞沈興永爲修撰朴崙壽爲副修撰李一曾尹長烈李普天李魯述尹致性爲承旨柳戇爲判尹奇彦鼎爲禮曹參判洪聖淵爲兵曹參判李身晦爲刑曹參判崔夢嵓爲工曹參判高益擎爲左尹李殷模爲刑曹參議沈養之爲牙山縣監
정조 18년
李一曾啓曰卽者扈衛軍官來言大將洪樂性方在中道付處中摠察無人印信來納本院何以爲之敢稟傳曰壯勇大將兼察
정조 18년
李一曾啓曰扈衛大將以壯勇大將兼察事命下矣兼察扈衛大將金持默卽爲牌招聽傳敎何如傳曰允
정조 18년
李一曾啓曰兼察御營大將朴宗岳付處事命下矣將兵之任不可一刻無摠察之人何以爲之敢稟傳曰訓鍊大將兼察牌招聽傳敎
정조 18년
李一曾啓曰新除授兵曹判書李命植卽爲牌招傳授命召何如傳曰允
정조 18년
以司謁傳于李一曾曰承旨捧供尙無消息當直都事當拿問爲先立庭金吾堂上旣令先開坐後謝恩而尙不開坐委折知入
정조 18년
以司謁傳于李一曾曰新除騎郞如不入來汰去尙瑞院官員宣傳官爲假郞廳使之入直
정조 18년
以司謁傳于李一曾曰敦義門崇禮門仍留
정조 18년
同義禁前望單子徐有大李漢豐落點
정조 18년
以李洪載囚單子傳于尹長烈曰聞其病勢難以滯囚府內保放
정조 18년
以洪良浩具庠柳焵囚單子傳于長烈曰今旣差代放送
정조 18년
以司謁傳于尹長烈曰金虎門丹鳳門敦化門仍留
정조 18년
吏批三政以韓光綮爲刑曹判書申光履爲右尹柳誼爲知義禁洪聖淵洪仁浩李師濂李庚運李殷模爲承旨
정조 18년
吏曹口傳政事以徐有膺爲義禁府都事禁府都事沈師民繕工奉奉事鄭冕綏相換禁府都事申偗戶曹佐郞李元臣相換禁府都事李周斌掌樂主簿朴獻源相換
정조 18년
義禁府啓目前承旨李冕膺李家煥徐榮輔李勉兢兪漢寧李羽晉等原情云云問目內辭緣泛稱遲晩所當請刑是白乎矣曾經侍從及時任閣臣勿爲請刑載大典通編且有捧供之命上裁何如判付啓旣不書出又不捧入究厥所犯合施重勘位著乏人參酌放送爲良如敎又啓目牙山縣監尹光心原情云云問目內傳旨內辭緣泛稱遲晩刑推得情何如判付啓名以領運由陸作之狀渠亦不能發明後弊所關不可無別般懲後之擧卽其漕倉地方定配爲良如敎又啓目集春門入直哨官李光玄原情云云傳旨內辭緣泛稱遲晩刑推得情何如判付啓分揀放送爲良如敎又啓目粘向於申翼顯亦身爲都事不能檢束羅卒至有毆打掖隷之擧事極驚駭以此照律何如判付啓滯囚可悶付過放送爲良如敎又啓目承政院假承旨尹濟弘原情云云傳旨內辭緣泛稱遲晩刑推得情何如判付啓分揀放送爲良如敎又啓目廣州前府尹林道浩原情云云問目內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓旣削其職放送爲良如敎又啓目加平前郡守申思益粘向前申思益亦松山禁火法意至嚴而身爲邑倅慢不禁飭致有全一山延燒之擧事極駭然以此照律何如判付啓囹圄之滯滿可悶亦旣罷黜付過放送爲良如敎
정조 18년
尹長烈以兵曹言啓曰京畿都事金箕象江華中軍吳載重經歷李涑等宣傳官依傳敎先爲拿來記過待令之意敢啓傳曰知道
정조 18년
尹長烈以都摠府言啓曰今日入直內三廳武兼禁軍及軍兵等中日習射事標信啓請命下矣雨勢如此不得爲之之意敢啓傳曰知道
정조 18년
尹長烈以訓鍊都監言啓曰依下敎臣有大開坐於慕華館取會軍校後統長黃壽海行首武藝廳金哲大武藝廳朴盛根朴萬筍金順大朴景郁具興遠金潤弘李春燁各嚴棍二十度武藝廳馬象春高道逸金致淡李興甲回示三帀後各嚴棍三十度之意敢啓傳曰知道
정조 18년
尹長烈以訓鍊都監言啓曰依下敎敦化門東夾門守門將高行儉嚴棍二十度之意敢啓傳曰知道
정조 18년
尹長烈以義禁府言啓曰時囚罪人尹光心原情公事判付內卽其漕倉地方定配事命下矣尹光心漕倉地方忠淸道牙山縣定配而以判付內辭意具罪目依例發遣府羅將押送配所之意敢啓傳曰知道
정조 18년
尹長烈以義禁府言啓曰今此親鞫時都事不可不備員都事遷轉之代令該曹口傳差出出使都事李周斌申偗沈師民令該曹口傳相換假都事十員依例差出以爲擧行之地何如傳曰允
정조 18년
都承旨未差左承旨徐郁修未肅拜右承旨李羽晉未肅拜左副承旨呂萬永牌不進右副承旨李鼎德在外同副承旨申光祜在外假承旨鄭元大坐直注書鄭文始病一員未差假注書曺錫中仕直事變假注書尹致永仕
정조 18년
洪聖淵啓曰禁衛營將官來言今日本營軍兵日次私習云矣敢啓傳曰知道
정조 18년
洪聖淵啓曰大司憲李鼎揆掌令李景溟在外執義掌令一員持平二員未差監察茶時之意敢啓傳曰知道
정조 18년
以司謁傳于洪聖淵曰今日着帽者不可入令宣傳官把守各門露刃設威不許人接跡於門外
정조 18년
以司謁傳于洪聖淵曰御將以下編管高陽郡傳敎下已久矣而尙不擧行卽令兵曹堂上擧行午前踰送慕華館峴後草記
정조 18년
備忘記江華留守曺允大下直長弓一張長箭一部賜給
정조 18년
傳于洪聖淵曰違牌承旨許遞前望單子入之
정조 18년
承旨前望單子入之李家煥兪漢寧落點
정조 18년
傳于洪聖淵曰新除授承旨牌招察任
정조 18년
右尹申光履等上疏傳于洪聖淵曰還給
정조 18년
洪聖淵啓曰卽者吏曹郞廳來言前左議政金履素爲司饔都提調慈殿日供進上明日都提調封進事置處政事何以爲之云矣敢稟傳曰爲進獻所重罪名姑爲分揀
정조 18년
吏批有政判書未差參判丁範祖在外參議金履翼進以權裕爲大司諫申大尹爲執義許晊爲司諫李貞運爲掌令金鄕華玄重祚爲持平沈鏗爲獻納尹行喆安廷善爲正言尹序東爲校理高宅謙爲副校理沈興永爲副修撰閔師宣爲兵曹正郞甲龜朝李元八爲兵曹左郞兼春秋單吳錫齡江華留守單曺允大
정조 18년
吏批有再政以洪聖淵爲兵曹參判李一曾爲刑曹參議呂萬永徐郁修申光祜李鼎德李羽晉爲承旨二十二行刀割
정조 18년
甲寅四月十二日酉時上御誠正閣司饔院都提調入侍時司饔都提擧金履素同副承旨兪漢寧假注書曺錫中記事官徐有聞待敎李存秀以次進伏訖履素曰近伏聞聖候膈氣有添下情焦迫矣上曰比朝者差減矣十行刀割以次退出
정조 18년
甲寅四月十二日三更上御重熙堂假承旨入侍時假承旨鄭元大假注書曺錫中記事官徐有聞李存秀以次進伏訖上曰藥房提調尙不入來乎當此之時徑先歸家甚駭然矣仍命退承史以次退出
정조 18년
行都承旨鄭大容坐行左承旨李家煥坐右承旨徐榮輔坐左副承旨李勉兢坐直右副承旨李羽晉坐同副承旨兪漢寧坐直注書鄭文始病一員未差假注書曺錫中仕直事變假注書尹致永仕
정조 18년
上在昌德宮停常參經筵十四行刀割
정조 18년
徐郁修啓曰御營廳將官來言今日本廳軍兵日次私習云矣敢啓傳曰知道
정조 18년
徐郁修啓曰新除授右副承旨李鼎德時在慶尙道慶州地同副承旨申光祜時在江原道原州地竝斯速乘馹上來事下諭何如傳曰許遞前望單子入之待下批牌招察任
정조 18년
傳于鄭元大曰京畿監營擧動爲之
정조 18년
承旨前望單子鄭大容徐榮輔李勉兢李羽晉李家煥兪漢寧落點
정조 18년
傳于徐郁修曰禮曹判書前望單子入之
정조 18년
禮曹判書前望單子入之洪良浩落點二行刀割
정조 18년
傳于徐郁修曰漢城判官洪亮猷充軍其餘郞廳竝汰去其代令該曹口傳差出
정조 18년
吏曹口傳政事以李素爲漢城庶尹李基讓爲漢城判官宋畊玉李義肅爲漢城主簿
정조 18년
徐榮輔以吏曹言啓曰今此宗廟景慕宮望祭大祝以前校理李相璜副司果李東冕副司果鄭東觀塡差矣方在禁推中而其外侍從亦入於禁推中無以推移塡差之路何以爲之敢稟傳曰抄啓文臣中塡差可也
정조 18년
甲寅四月十三日未時上詣京畿監營擧動入侍時假承旨鄭元大假注書李承默記注官趙象存吳錫齡以次隨駕上具翼善冠衮龍袍乘輿出協陽門肅章門進善門由敦化門出敦義門至京畿監營御宣化堂注書鄭文始假注書曺錫中記事官徐有聞李存秀馳來口傳啓曰王大妃殿擧動出令乘輿已備矣上口傳下敎曰史官一員馳去儀衛等節俾勿輕易擧行一一來稟之意言于守宮諸臣有聞承命進去上口傳下敎曰兵曹參判洪聖淵爲假承旨守宮時凡節使之擧行上命書傳敎曰藥房提調分揀仍口傳下敎曰使之入直藥院又命書傳敎曰承旨前望單子入之待下批察任又命書傳敎曰新除承旨中拿處人分揀又命書傳敎曰兵曹堂上保放人分揀使之侍衛又命書傳敎曰明日當有洞諭者高陽付處兩大臣及姜克成外卿宰以下竄謫門黜人竝放送使之來待上卽命還駕都承旨鄭大容左承旨李家煥右承旨徐榮輔左副承旨李勉兢右副承旨李羽晉同副承旨兪漢寧及文始錫中存秀等入詣升堂涕泣奏曰此何擧也上促命三嚴卽出乘轎出畿營入敦義門由敦化門進善門肅章門協陽門降轎命書傳敎曰當直保授人放金吾時囚及府內保授人竝放仍還內諸臣以次退出
정조 18년
行都承旨鄭大容坐行左承旨李家煥坐右承旨徐榮輔坐左副承旨李勉兢坐直右副承旨兪漢寧坐直同副承旨未差注書鄭文始仕一員未差假注書曺錫中仕直事變假注書尹致永仕
정조 18년
藥房提調洪良浩行都承旨鄭大容啓曰昨日移蹕畿營侵暮回鑾伏未審夜間聖體若何寢睡水剌之節何如膈間往來之候益復差勝乎臣等率諸御醫趁早入診詳察聖候爲宜王大妃殿氣候何如惠慶宮氣侯何如臣等不任區區伏慮敢來問安竝此仰稟答曰知道慈殿慈宮氣候一樣矣卿等差待洞諭諸臣之時同爲入侍
정조 18년
李勉兢啓曰來十八日專經武臣殿講日次矣敢稟傳曰爲之與文臣講同日爲之可也
정조 18년
李勉兢啓曰來十六日儒生殿講爲之事命下矣處所以何處爲之乎敢稟傳曰便殿爲之
정조 18년
傳于李勉兢曰傳香承旨馳詣宗廟景慕宮奉審摘奸以來
정조 18년
以司謁傳于鄭元大曰兵判受符催促李命植口傳奏曰將兵之任不可口傳遽然受符實關後弊矣口傳下敎曰兵判事誠是矣政院何不措辭啓稟乎十三行刀割
정조 18년
傳于兪漢寧曰避嫌諸臺遞差
정조 18년
傳于兪漢寧曰前府吏李周爀承旨除授牌招察任
정조 18년
傳于兪漢寧曰殿座爲之不待下敎擅發校卒之訓將御將發遣宣傳奪符拿來
정조 18년
以開城留守李秉鼎狀啓太平館新建重修監董將校韓景禹等論賞一款令該曹稟處事傳于徐榮輔曰保釐重地體貌自別客使住接觀瞻所關而幾年頹朽之餘聞旣一新修葺云守臣勤勞可嘉看役人令該曹考例草記論賞以爲渠輩激勸之道
정조 18년
以慶尙監司趙鎭宅狀啓龍宮縣監金觀柱催促下送事傳于徐榮輔曰催促下送後草記
정조 18년
徐榮輔以吏曹言啓曰因慶監司趙鎭宅狀啓龍宮縣監金觀柱催促下送後草記事命下矣該縣監金觀柱方在驪州地云行會於京畿觀察使處使之催促下送後狀聞何如傳曰改差口傳拔例各別擇差待下批當日辭朝可也
정조 18년
吏曹口傳政事以金獻祚爲龍宮縣監
정조 18년
李家煥以成均館大司成言啓曰在前空齋時文廟焚香執事以本館郞廳推差行禮曾有其例矣見今齋舍一空時無儒生明日焚香執事不得已依前例以本館郞廳推差行禮之意敢啓傳曰知道
정조 18년
徐榮輔以都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 18년
甲寅四月十四日三更上御協陽門殿座入侍時左副承旨李勉兢同副承旨兪漢寧記事官鄭文始假注書曺錫中記注官吳錫齡記事官徐有聞以次侍立上具翼善冠衮龍袍乘輿出待賢門至協陽門降輿御大次十八行刀割命書榻敎曰全羅兵使之代承旨李周爀差送當日辭朝上乘輿還內承史以次退出
정조 18년
甲寅四月十四日申時上御熙政堂大臣卿宰三司諸臣入侍時行都承旨鄭大容行左承旨李家煥右承旨徐榮輔左副承旨李勉兢右副承旨兪漢寧記事官鄭文始假注書曺錫中記注官吳錫齡記事官徐有聞行判中樞府事朴宗岳左議政金履素行判中樞府事金憙兼兵曹判書李命植判敦寧李灃兼禮曹判書洪良浩行司直鄭昌順李敏輔趙瑍李文源洪檍鄭民始左參贊洪秀輔判敦寧金持默右參贊李聖圭知事邊得讓戶曹判書沈頤之延豐君李𡊠刑曹判書韓光綮吏曹判書金思穆行副司直閔鍾顯鄭好仁徐有防李致中權李在學尹師國徐鼎修金頤柱鄭存中金載瓚具庠李復永知事鄭景淳趙宗鉉金尙集行副司直李得臣御營大將李敬懋前左尹黃昇源左尹申光履鰲恩君李敬一同敦寧李彦藎行副護軍崔東岳李明運趙圭鎭李仁庚李源申㬚同知姜游金翊休曺允亨柳孝源行副司直金恒柱洪明浩蔡廷夏白師謹徐邁修金履成鄭東浚蔡弘履申大升閔台爀金魯永林蓍喆呂善亨李祖承李祖源宋鍈李集斗李鎭復林濟遠鄭煥猷李邦榮鄭益祚尹弘烈柳焵李義弼金履禧李冕膺徐有臣李鼎運訓鍊大將徐有大禁衛大將李漢豐行副護軍申大謙吳載熙邊慶遇李應爀尹得逵吳載徽田文顯鄭觀采崔朝岳李壽鵬李燁許任副司直尹行任南公轍大司諫權裕執義申大尹掌令李貞運持平玄重祚金熙華司諫許晊獻納沈鏗正言尹行喆安廷善校理尹序東副校理高宅謙副修撰沈興永以次進伏訖上曰三品以下竝於閤外成班以待宗岳等曰屢日酬應聖體諸節若何上曰膈氣衝上之症猶未快減矣六行半刀割上曰此非時急之事當留意矣時已曛黑上命退大臣以下以次退出
정조 18년
行都承旨鄭大容坐直行左承旨李家煥坐直右承旨徐榮輔坐左副承旨李勉兢坐右副承旨未差同副承旨兪漢寧坐注書鄭文始仕一員未差假注書曺錫中仕直事變假注書尹致永仕
정조 18년
徐榮輔啓曰大司憲李鼎揆掌令李景溟在外執義掌令一員持平二員未差監察茶時之意敢啓傳曰知道
정조 18년
徐榮輔啓曰昨日閣臣還發配所事分付禁府文蹟未及書出而押去都事下直單子徑先入啓臣之不能察飭之罪不勝惶恐而當該都事所當重勘而本院請推之外無他可施之罰何以爲之敢稟傳曰拿處近來凡事不守格例有此等擧措至於禁府擧行關係何如則雖甚嚴急豈可不見文蹟而擧行乎政院之不得書出固有罪矣該府之不爲來請尤萬萬可駭大關後弊該房承旨從重推考該堂爲先越俸可也
정조 18년
去夜傳于徐榮輔曰江華府竄配閣臣還發配所
정조 18년
傳于徐榮輔曰照律開坐堂上擧行事分付
정조 18년
傳于兪漢寧曰禁府堂上前望單子入之待下批牌招時囚先爲捧供後入來謝恩事分付
정조 18년
禁府堂上前望單子入之知義禁閔鍾顯落點
정조 18년
傳于徐榮輔曰摠戎使兼察榻敎還收還發配所竝姑分揀
정조 18년
鄭大容啓曰卽者成均館郞廳來言日次儒生殿講十六日爲之事命下而館學儒生方在停擧中書啓無以修正云頉稟之意敢啓傳曰出城儒生依例令館堂馳往勸入今日內設食堂史官禮郞待其還入卽爲復命事分付殿講待入齋更稟日字泮長在院中皆卽依此擧行
정조 18년
鄭大容啓曰卽者副校理高宅謙副修撰沈興永以陳箚未徹謂有情勢呈疏徑出原疏纔已退却矣所當直捧禁推傳旨而此與無端徑出有異推考警責仍卽牌招校理尹序東亦爲聯疏一體牌招以爲推移入直之地何如傳曰允
정조 18년
鄭大容啓曰卽者成均館官員來言出城儒生依例令館堂馳往勸入事命下而儒生方在停擧中不得勸入云何以爲之敢稟傳曰停擧儒生一竝解停
정조 18년
以校理尹序東副校理高宅謙副修撰沈興永牌不進罷職傳旨傳于鄭大容曰只推
정조 18년
以忠淸監司李亨元狀啓水使李潤謙論罪事傳于鄭大容曰當處分兵使見任爲先改差
정조 18년
李家煥以兵曹言啓曰依傳敎訓鍊大將徐有大江華府充軍待城門開出付畿營定驛子押送配所之意敢啓傳曰知道
정조 18년
兪漢寧以兵曹言啓曰依下敎龍虎營拘留軍器寺正尹始龍等二十八人及一內禁軍金守淵等四十六人竝放送之意敢啓傳曰知道
정조 18년
兪漢寧以訓鍊都監言啓曰依下敎本局保囚五衛將李萬運魏光翼姜周昌洪澤淳忠壯衛將洪繼哲忠翊衛將孫昌軫李宅觀副護軍李寬徵金昊吉等竝放送之意敢啓傳曰知道
정조 18년
兪漢寧以訓鍊都監言啓曰依下敎近仗軍士降定別軍職李晉秀金爔竝嚴囚北營之意敢啓傳曰知道
정조 18년
兪漢寧以訓鍊都監言啓曰依下敎本局巡牢降定別軍職鄭學畊申鴻周李溏李晳柳心源田義顯王道常等竝嚴囚北營之意敢啓傳曰知道
정조 18년
兪漢寧以摠戎廳言啓曰依下敎本廳降充軍武兼鄭宅柱權思漢柳可源尹行源閔百勳李基岳李彦炲閔百東安思默元永厚李柱崔岦姜廷一權翊白鳳儀鄭宅亨金致赫申虎文金若礪鄭聖三閔行源李顯道部將沈鐮洪禹九印宗瑞權宅衡黃閏銓金春衡守門將閔崙白光儀吳贊暹金重鼎洪元喆訓鍊院主簿朴宗顯等放送之意敢啓傳曰知道
정조 18년
兪漢寧以禁衛營言啓曰依下敎本營降充軍訓鍊院正吳載衍副正李潤默李熙燮僉正尹相李喆懋李道善劉泰悅李得遠金慶喆判官安㢞金宗珣陳邦一柳光濂金志學韓祐增沈公燁鄭惟轍主簿李景佐崔錫元尹師任金宗鉉金永勉朴東旭李明祿朴廷宅金成鉉金兌鍾尹衡烈李潤文趙敬日尹範喆金世禎黃相轅都摠經歷金儀祥李宜秀趙思錫金宅和都事李雨龍柳漢源成範鎭白師斌金宗喆武兼元啓弘李彬兪鉉商李光燁李敏植黃俊彦金禮欽崔一元辛有璨黃仁燁南弼壽金尙裕金聲贊朴東秀高景洙鄭治臣柳有澤部將洪允行金福祥柳煒金坪權師萬尹鉉東金最行閔埴備邊司郞廳李成德尹之謙白海鎭李德純尹益儉朴明勳李勉植軍器寺正崔性烈僉正金忠國宋堯熙判官朴宗鎬主簿金兌琦丁允泰守門將沈學祖李性林李喆洙李仁榮白思祖洪達三中樞經歷吳顯忠內資寺主簿鄭敬行長興庫主簿金載遂參軍柳啓源金鎭五申大恒造紙副署別提李碩遠活人署別提李寬福黃海水虞候閔喆前郡守蔡顯九前府使李商采前宣傳官具縉前虞候具載敬前宣傳官李商一前府使金魯岳前虞候趙光德前縣監申處文尹彦喆前僉正金志和前縣監沈錫前經歷權玭前縣令元永龜前縣監李烷前郡守禹拓夏李煥前察訪安秀民前縣監李禹昌前府使沈鳳淳竝放送之意敢啓傳曰知道
정조 18년
行都承旨鄭大容成均館進去行左承旨李承煥坐右承旨徐榮輔坐左副承旨李勉兢坐直右副承旨洪義浩坐同副承旨兪漢寧坐直注書鄭文始仕一員未差假注書曺錫中仕直事變假注書尹致永仕
정조 18년
李勉兢啓曰大司憲李鼎揆掌令李景溟在外執義掌令一員持平二員未差監察茶時之意敢啓傳曰知道
정조 18년
李勉兢啓曰十八日專經武臣殿講取稟爲之與文臣講同日爲之事命下矣文武殿講處所以何處爲之乎敢稟傳曰更待下敎儒生殿講念後更稟
정조 18년
傳于兪漢寧曰同副承旨入侍
정조 18년
備忘記全羅兵使李周爀下直長弓一張長箭一部片箭一部筒兒一箇賜給
정조 18년
徐榮輔啓曰知義禁閔鍾顯時無職名令該曹口傳付軍職何如傳曰允
정조 18년
兵曹口傳政事副司直閔鍾顯
정조 18년
傳于徐榮輔曰承旨前望單子入之待下批牌招察任
정조 18년
鄭大容啓曰玉堂上下番俱空事甚未安校理尹序東副校理高宅謙副修撰沈興永旣有只推之命竝卽牌招以爲推移入直之地何如傳曰允
정조 18년
傳于鄭大容曰右副承旨作闕之代前望單子入之待下批牌招察任
정조 18년
承旨前望單子入之洪義浩落點
정조 18년
傳于李勉兢曰聞欲入城而予亦酬應憊矣不必入來登筵矣近日申禁筵敎及今日下政院之敎玆令史官口以誦傳卿等知悉入城後卽爲安心還第事更遣史官傳諭于上來兩大臣
정조 18년
以判義禁洪良浩初度呈辭傳于兪漢寧曰內局之任許遞前望單子入之
정조 18년
內醫院提調前望單子入之洪檍落點
정조 18년
兪漢寧以義禁府言啓曰時囚罪人權太應杖七十收贖奪告身二等照律草記批旨內允如有功議減等可也事命下矣權太應十一代祖瑊佐理功臣云功減一等杖六十收贖奪告身一等之意敢啓傳曰知道
정조 18년
義禁府啓目府內保授人徐邁修金履成白師謹宋瑛韓光近金孝建鄭致淳鄭履玉洪義浩尹光普尹羽烈鄭東榦朴崙壽尹悌東李相璜李遇濟李翊模朴吉源鄭魯榮韓用鐸尹寅聖林景鎭嚴耆李羲甲宋祥濂金熙采金熙朝洪秉臣洪秀晩李尙友李尙寯閔師宣姜儐南履翼趙恪申龜朝李光鉉崔重圭申溆魚錫齡鄭毅祚李允行李秉喆具文行尹持訥李廷顯金晦彬邊景祐李顯默等原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編且有持草供以入之命上裁何如判付啓以其倉卒惶忙之際也故猶待原情定罪有此拿問覈處之擧是如乎若在常時則直施越獄之當律何論覈與不覈乎觀此諸供其中徐邁修洪義浩段只出府門之外云如非今番特敎卽是保放信地容有一分可恕先卽分揀放送後草記爲旀外此數囚之供段府外城外不爲區別更査各以同罪照律爲旀其餘諸囚越獄本律減三等處斷而其時卽爲自首於該堂者更減一等曉漏已徹卽以草記勘放後卿等退去爲良如敎又啓目禁府都事權太應原情云云傳旨內辭緣泛稱遲晩所當請刑是乎矣旣有捧草供以入之命上裁何如判付啓考律勘處爲良如敎
정조 18년
兪漢寧以義禁府言啓曰時囚罪人徐邁修金履成白師謹宋鍈韓光近金孝建鄭致淳鄭履玉洪義浩尹光普尹羽烈鄭東榦朴崙壽尹悌東李相璜李遇濟李翊模朴吉源鄭魯榮韓用鐸尹寅基朴景鎭嚴耆李羲甲宋祥濂金熙采金熙朝洪秉臣洪秀晩李尙友李尙寯閔師宣姜儐南履翼趙恪申龜朝李光鉉崔重圭申溆魚錫齡鄭毅祚李允行李秉喆具文行尹持訥李廷顯金晦彬邊景祐李顯默等草供判付內以其倉卒慌忙之際也故猶欲原情定罪有此拿問覈處之擧若在常時則直施越獄之當律何論覈與不覈乎觀此諸供其中徐邁修洪義浩只出府門之外云如非今番特敎卽是保放信地容有一分可恕先卽分揀放送後草記外此數囚之供府外城外初不區別更査各以同罪照律其餘諸囚越獄本律減三等處斷而其時卽爲自首於該堂者更減一等曉漏已撤卽以草記勘放事命下矣徐邁修洪義浩分揀放送而謹依判付內辭緣査問其府外城外之供辭中初不區別人則金晦彬姜儐閔師宣鄭東榦鄭履玉鄭致淳等皆以爲攔出獄門竝至畿營而昨日納供之際未及詳告云至於自首一款伊日移蹕之時右人等擅出府門還宮之後自畿營還來竝皆自首於本府之狀別無異同故取考律文則大明律獄囚脫監及反獄在逃條有曰凡犯罪被囚禁而脫監越獄者本罪上加二等徐邁修金履成白師謹宋鍈韓光近金李建鄭致淳鄭履玉尹光普尹羽烈鄭東榦朴崙壽尹涕東李相璜李遇濟李翊模朴吉源鄭魯榮韓用鐸尹寅基林景鎭嚴耆李羲甲宋祥濂金熙采金熙朝洪秉臣洪秀晩李尙友李尙寯閔師宣姜儐南履翼趙恪申龜朝李光鉉崔重圭申溆魚錫齡鄭毅祚李允行李秉喆具文行尹持訥李廷顯金晦彬邊景祐李顯默等以制書有違杖一百本罪上加二等杖七十徒一年半罪因判付減四等各杖八十收贖奪告身三等放送何如傳曰允
정조 18년
甲寅四月十六日辰時上御重熙堂同副承旨入侍時同副承旨兪漢寧假注書曺錫中記注官吳錫齡記事官吳泰曾以次進伏訖上命書傳敎曰承旨房仍又命書榻敎曰王大妃殿進御香橘茶停止香砂養胃湯自今日一貼式煎入事及加味香橘茶三貼製入又命書傳敎曰前領議政洪樂性前領中樞府事蔡濟恭付處以下律名竝分揀乘馹上來事卽爲下諭當日入城事遣入侍史官傳諭道伯陪行依例爲之除朝辭卽爲發行事分付又命書傳敎曰當入於洞諭時分揀中綾恩君處分傳敎亦爲分揀仍命退承史以次退出
정조 18년
行都承旨鄭大容成均館進去左承旨未差右承旨未差左副承旨李勉兢坐右副承旨洪義浩坐直同副承旨兪漢寧坐直注書鄭文始仕直一員未差假注書曺錫中仕事變假注書尹致永仕
정조 18년
李勉兢以都摠府言啓曰今日入直內三廳武兼禁軍及軍兵等中日習射請出標信傳曰知道
정조 18년
李勉競啓曰來二十一日朝參日次矣敢啓傳曰停
정조 18년
洪義浩啓曰來二十一日論對日次矣敢稟傳曰爲之
정조 18년
傳于兪漢寧曰不爲仕進承旨許遞
정조 18년
傳于李勉競曰旣命直爲還第領議政命召遣史官傳之以下二行刀削
정조 18년
吏曹口傳政事以權彝性爲江華經歷
정조 18년
兵曹口傳政事以李章漢爲江華中軍
정조 18년
兪漢寧以義禁府言啓曰江華前中軍吳載重前經歷李涑令該府拿來事傳旨啓下矣吳載重時在任所發遣府書吏交代後拿來李涑亦在任所發遣府羅將拿來何如傳曰允假中軍差出後不待交代卽爲拿來可也
정조 18년
洪義浩啓曰黃海道老人啓本纔已啓下矣政官待開門牌招開政下批何如傳曰允
정조 18년
洪義浩以成均館行大司成意啓曰臣依下敎招致諸儒生傳宣聖旨多般開諭則諸生等以爲謹當拜謁神門還爲入齋云故仍設夕食堂臣則退去之意敢啓傳曰知道
정조 18년
兪漢寧以訓鍊都監言啓曰依下敎本局巡牢降定別軍職等騎馬一款使北營入直千摠南志默査問則申鴻周鄭學畊李溏李晢柳心源田義顯王道常等所供內矣徒等今月十二日慕華館營門坐起時俱爲步行往來十三日擧動時申鴻周柳心源王道常等三人出宮時步行還宮時騎馬鄭學畊李晢李溏田義顯等四人出還宮時俱爲騎馬云矣敢啓傳曰三曰拘囚不足以懲其罪姑放以待該廳試射殿座時處分可也
정조 18년
兪漢寧以訓鍊都監言啓曰依本局草記批旨北營拘留巡牢降定別軍職申鴻周鄭學畊李溏李晢柳心源田義顯王道常等竝姑放之意敢啓傳曰知道
정조 18년
兪漢寧以訓鍊都監言啓曰依下敎北營拘留近仗軍士降定別軍職李晉秀金爔竝姑放之意敢啓傳曰知道
정조 18년
行都承旨鄭大容坐行左承旨林濟遠坐直右承旨李勉兢坐左副承旨尹行元坐直右副承旨洪義浩坐同副承旨兪漢寧坐注書鄭文始仕一員未差假注書曺錫中仕直事變假注書尹致永仕
정조 18년
兪漢寧啓曰大司憲李鼎揆掌令李景溟在外執義掌令一員持平二員未差監察茶時之意敢啓傳曰知道
정조 18년
傳于兪漢寧曰兵曹郞廳李元八仍任與獻納正言前望單子入之待下批一體牌招
정조 18년
正言前望單子入之成彦檝金驥燦落點
정조 18년
兪漢寧啓曰玉堂上下審俱空已至多日事甚未安今日政新除授玉堂待下批牌招入直何如傳曰允
정조 18년
有政吏批判書金思穆進參判丁範祖在外參議金履翼進右承旨李勉兢進右副承旨洪義浩進以林濟遠尹行元爲承旨尹行元爲大司諫洪樂淵爲執義李周顯爲司諫李日運爲掌令曺喜有崔守魯爲持平李元八爲正言李龜雲爲校理韓光植爲修撰李得臣爲知敦寧朴聖泰爲兵曹參議尹長烈爲參知柳師模爲左通禮鄭東觀爲司僕正尹益烈爲吏曹正郞池德斌爲吏曹佐郞李東冕爲兵曹正郞崔時淳爲兵曹佐郞盧爲刑曹佐郞李憲圭爲平市令京畿監司徐龍輔兵曹佐郞李元八已上仍任事承傳承文正字單朴鼎元
정조 18년
有政兵批判書李命植疏批未下參判洪聖淵入直進參議參知未差同副承旨兪漢寧進護軍韓光植許晊申大尹鄭弼祚李貞運副司直鄭昌順洪檍李得臣李致中李在學金載瓚李冕膺蔡弘履李集斗李家煥柳焵尹弘烈黃昇源徐有臣姜彝正朴宗來徐配修李普天尹長烈尹致性李庚運李師濂李殷模徐郁修呂萬永韓晩裕李鼎德申光祜洪仁浩徐榮輔李羽晉朴基正權裕張至顯崔獻重沈鏗柳憲周玄重祚金熙華副司果鄭東觀吳泰賢李重蓮鄭㝡成尹行喆安廷善同知單沈就五
정조 18년
李勉兢啓曰兵曹判書李命植旣有分揀之命則初無仍任之可論而今日政以仍任單子入啓啓下獻納金寅燮前已陞資而不爲懸註致勤點下臣之矇然捧入不勝惶悚而該曹堂上不可無警推考警責獻納前望付標以入而兵曹判書仍任單子勿施何如傳曰允
정조 18년
李勉兢啓曰新除授承旨林濟遠尹行元卽爲牌招察任何如傳曰允
정조 18년
鄭大容以禮曹言啓曰郊壇四孟朔遣禮郞看審有無頉自該曹草記事定式矣發遣郞廳各壇次第摘奸則南壇先農壇先蠶壇祈雨壇司寒壇漢江壇厲壇壇上及四面紅箭門墻垣階砌俱皆無頉至於雩祀壇則壇上墻垣階砌亦爲無頉而北邊紅箭門傾側柱根塗灰剝落故卽爲修補事分付該監此後看護等節着實擧行事各別申飭之意敢啓傳曰允
정조 18년
洪義浩以二所巡廳言啓曰牌將崔昌孫去夜行巡時巡牌見失云聞甚驚駭搜尋行巡字內而姑未得牌事未前聞牌將崔昌孫爲先令攸司從重科治臣等不能檢飭惶恐待罪之意敢啓傳曰允爾等拿處
정조 18년
洪義浩以兵曹言啓曰卽者右巡廳管牌牌頭李春信來告內去夜發巡牌將崔昌孫所奉巡牌行巡之際三更量中路遺失云事之驚駭莫此爲甚見失之後又不卽地來告晩始首實尤爲可痛當該巡將許鏛監軍柳和源不能檢飭之罪令該府拿問處之崔昌孫移送秋曹以爲照法處置之地所失巡牌分付左右捕廳多般搜訪刻期推納何如傳曰允
정조 18년
李勉兢以兵曹言啓曰去夜右巡廳見失巡牌今方搜訪之際西部長生洞居良人金禹鼎稱名人來告內今日巳時量以事行到小公洞近處路傍有墜落鐵牌故取而見之果是巡牌兹敢來納云矣所納鐵牌旣爲的實且無傷缺處封送尙瑞院而金禹鼎之趁卽來納極爲可嘉自臣曹從優施賞之意敢啓傳曰知道
정조 18년
甲辰四月十八日辰時上御重熙堂同副承旨入侍時同副承旨兪漢寧假注書曺錫中記注官吳錫齡記事官吳泰曾以次進伏訖上命漢寧書公事判付上敎錫中曰日前筵說及日記速爲出草以草本先爲入啓可也仍命退承史以次退出
정조 18년
行都承旨鄭大容坐行左承旨林濟遠坐右承旨李勉兢坐左副承旨尹行元坐右副承旨洪義浩坐直同副承旨兪漢寧坐直注書鄭文始仕一員未差假注書曺錫中仕直事變假注書尹致永仕
정조 18년
藥房都提調洪樂性提調洪檍副提調鄭大容啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 18년
尹行元啓曰大司憲李鼎揆掌令李景溟在外執義洪樂淵掌令李日運持平崔守魯曺喜有牌招啓辭未下監察茶時之意敢啓傳曰知道
정조 18년
傳于林濟遠曰軍士房承旨入侍
정조 18년
以禁衛營習陣單子傳于林濟遠曰後日次爲之
정조 18년
鄭大容啓曰今日政新除授兩司諸臺待下批竝卽牌招何如傳曰允
정조 18년
林濟遠啓曰新除授正言成彦檝方在被謫蒙放中何以爲之敢稟傳曰勿施前望單子入之
정조 18년
尹行元啓曰卽者中樞府錄事來言判府事朴宗岳金憙以爲卽伏見傳敎下者有左相金履素遠竄之命矣伊日犯分之死罪時原任無所異同則顧何敢以倖逭嚴誅獨自晏然乎玆敢逬出城外恭俟處分云係是大臣去就敢啓傳曰入城事遣史官傳諭
정조 18년
以宣傳官李東善狀啓安眠島斫木及船運時弊瘼廉探事傳于李勉兢曰此狀啓下送于留守及畿伯處更加各別着念俾得利泊穩旋而南陽擧行之若是怠忽萬萬駭然一念夙宵飭敎屢勤之樓材運輸該倅之所爲如許其他駕海之船粟不勤護送不問可知國有法綱則出自近密者乃敢乃爾乎風高畢輸粟前卽渠無非俟勘之日後當不住考察一有現發渠焉逭重律乎該府使處令道臣除尋常嚴飭
정조 18년
以濟州牧使沈樂洙狀啓營建大一觀綸音諭書奉藏勤護事傳于林濟遠曰肅廟乙卯丙申先朝癸丑癸未綸音欲爲奉翫精書一冊別盛樻子上送事回諭
정조 18년
以濟州牧使沈樂洙啓本直赴會試之類更爲試取入格人開錄事傳于林濟遠曰直赴殿試事捧承傳帖文仍卽成送
정조 18년
以濟州牧使沈樂洙狀啓救恤饑民不免顚連惶恐待罪事傳于林濟遠曰更加着念接濟無負特畀之意卿則勿待罪事回諭
정조 18년
以濟州牧使沈樂洙狀啓定配罪人梁之蘊冒赴國試不能摘發惶恐待罪事傳于尹行元曰勿待罪事回諭
정조 18년
鄭大容以弘文館言啓曰新除授校理李龜雲時在慶尙道禮安地經筵入番事緊請斯速秉馹上來事下諭傳曰依啓
정조 18년
李勉兢以訓鍊都監言啓曰依下敎敦化門東挾門守門將高行儉嚴囚北營之意敢啓傳曰知道
정조 18년
尹行元以義禁府言啓曰植松前萬戶金致潤海美前縣監申啓文金海前府使柳鎭琡龍淵前別將康悟謙龜山僉使黃致郁彌串僉使柳孝源孟山前縣監徐潤璞龍宮前縣監金觀柱等拿處事傳旨啓下矣金致潤今方待命拿囚而申啓文下去京畿竹山地金觀柱下去驪州地柳鎭琡下去忠淸道公州地徐潤璞下去忠州地康悟謙家在平安道平壞地發遣府書吏羅將拿來黃致郁以運漕差員未及上來柳孝遠時在任所發遣府書吏交代後拿來何如傳曰允
정조 18년
尹行元以義禁府言啓曰左議政金履素遠竄事承傳啓下矣金履素全羅道長城府遠竄而以承傳內辭意具罪目依例發遣府都事押送配所何如傳曰允
정조 18년
尹行元以刑曹言啓曰因本曹都囚徒律官李允迪考律勘放後草記事命下矣考其罪犯則違制之罪自有杖百之當條而捨其本律故爲末勘者萬萬無狀取考律文則大明律官司出入人罪條有曰故出人罪者以全罪論李允迪依此律以其罪罪之決杖一百後放送之意敢啓傳曰知道
정조 18년
尹行元以刑曹言啓曰因兵曹及二所巡廳啓辭巡牌遺失管牌崔昌孫照法處之事命下矣取考律文則大明律棄毁制書印信條有曰遺失夜巡銅牌者杖九十徒二年半崔昌孫依此律決杖九十後忠淸道恩津縣徒二年半定配所押送之意敢啓傳曰知道
정조 18년
甲寅四月十九日辰時上御重熙堂軍士房承旨入侍時右承旨李勉兢記事官鄭文始記注官吳錫齡記事官吳泰曾以次進伏訖上命書傳敎曰排闥古人有行之者其於是牽衮龍之裾斷路馬之鞅者亦或有之率皆敢爲於當爲之時犯而不至於犯分絲毫有未盡分而犯分則其罪難屈常刑以是安危係於呼吸往往效古人已爲之事事已退請死罪戰恐悸栗若無所措是誠人臣之義但知常經外此不須容說今月初十日事犯分乎盡分乎敢爲於當爲之時而卽古人已爲之事乎伊後闕門之攔入府門之跳出特末節之餘事也觀於所謂最初排闥之擧朝廷之至今存曰君曰臣誠幸矣時則閤門不閉求對亦未踰三再忽地無發罔測之事使人心目俱駭强名之曰排闥其實非排闥所可道者有辱朝廷瞻聆所曁何待索言而知之頹綱壞紀一任破碎散亂不念料理整頓之方則其可曰有朝廷有君有臣乎以時相班在閣院堂臺之先者宜伏其辜左議政金履素施以遠竄之典上曰王大妃殿進御香砂養胃湯停止加減六君子湯自今日一貼式煎入出榻敎勉兢揮淚而奏曰臣於日前下敎有所仰達者殿下每以不忍聞之敎勒加於諸臣雖使閭巷匹庶父母有此過激之言則爲其子者涕泣而隨之況君臣之間分義何如而群情震剝之外王言如綸之義決不當若是矣上曰此後勿向承旨發此等敎也勉兢曰殿下若加諸諸臣則豈以臣身之不當着有何異同也上曰當斟量處之矣仍命退諸臣以次退出
정조 18년
行都承旨鄭大容坐行左承旨林濟遠坐右承旨李勉兢坐直左副承旨尹行元坐右副承旨洪義榮坐直同副承旨兪漢寧坐注書鄭文始仕一員未差假注書曺錫中仕直事變假注書尹致永仕
정조 18년
李勉兢啓曰大司憲李鼎揆執義洪樂淵掌令李景溟李日運持平崔守魯曺喜有俱在外監察茶時之意敢啓傳曰知道
정조 18년
李勉兢啓曰備邊司郞廳來言今日賓廳日次而大臣身病不得來會云矣敢啓傳曰知道
정조 18년
李勉兢啓曰臣勉兢依定式進詣仁政殿月臺入直禁軍戎器點考則無頉仍以傳敎內辭意勞問則亦皆好在云矣敢啓傳曰知道
정조 18년
傳于鄭大容曰政事當日爲之
정조 18년
傳于林濟遠曰左承旨同副承旨入侍
정조 18년
有政吏批判書金思穆進參判丁範祖在外參議金履翼進右副承旨洪義浩進以李敬一爲大司諫崔顯重爲副校理成德雨爲副修撰金載瓚爲刑曹判書具庠爲判尹徐有臣爲刑曹參判閔台爀爲右尹姜彝正爲戶曹參議鄭昌順爲軍器提調吳泰賢爲奉常正金熙華爲吏曹佐郞柳憲周爲兵曹佐郞兵曹判書鄭昌順仍任事承傳
정조 18년
李勉兢啓曰命召親納自是前例而前兵曹判書李命植使其軍官替納事甚未安推考警責何如傳曰允
정조 18년
李勉兢啓曰行兵曹判書鄭昌順牌不進推考傳旨今方捧入而命召傳授一時爲急更卽牌招何如傳曰允
정조 18년
李勉兢啓曰兵曹判書鄭昌順再牌不進推考傳旨今方捧入而命召傳授一時爲急如是違牌不卽承膺事甚未安所當更請牌招而係是一日三牌何以爲之敢稟傳曰更爲牌招
정조 18년
李勉兢啓曰卽者中樞府錄事來言判府事朴宗岳金憙今方入城云係是大臣去就敢啓傳曰知道史官之回以不爲入城附奏錄事之來又以入城送言兩大臣於城內城外間方在何處知入
정조 18년
有政兵批判書鄭昌順進參判洪聖淵病參議尹長烈入直進參知朴聖泰病右承旨李勉兢進以朴鼎象李聖龍呂濟泰爲同知權燁趙世遜崔百璿趙元龜南㯀朴憲徵金致華爲僉知同知單李鼎德副護軍李喆純副司直金載翼閔昌爀
정조 18년
以吳載重李涑囚單子傳于李勉兢曰罷職放送
정조 18년
李勉兢以都摠府言啓曰都摠管韓光綮以刑曹判書本曹坐起晝仕出去而逐日赴坐煩稟未安入番間除草記往來之意敢啓傳曰知道卿是耆堂逐日赴衙似難與詞訟兩司在外及衆所共知老病人竝許遞今日政差代事分付銓曹可也
정조 18년
李勉兢以戶曹言啓曰時御所各司雨漏等有頉處修改吉日更令日官推擇則今四月二十一日卯時爲吉云以此日時擧行何如傳曰允
정조 18년
李勉兢以戶曹言啓曰慶熙宮差備內及各司雨漏有頉處修改吉日令日官推擇則今四月二十一日卯時爲吉云以此日擧行何如傳曰允
정조 18년
李勉兢以戶曹言啓曰宗廟典祀廳以下瓦子脫落處及外墻蓋板椽木有頉處修改吉日令日官推擇則今四月二十一日爲吉云以此日時擧行何如傳曰允
정조 18년
兼兵曹判書李命植疏曰伏以臣於西銓之任卽是傷弓之地曾在丙午叨冒之時慘被罔極之言殆非人理所堪至今思之心骨俱寒自玆以後身名僇辱情蹤危臲積歲屛伏斷跡班聯雖於兼銜漫職猶不敢遽議於承違況今新命又在是職去就一節初非可論而適値蒼皇震剝之際他不暇顧唐突冒膺有辱朝廷面騂輿儓其爲卽當謬悖孰有甚於此者哉且臣犬馬之齒已近八耋疾病沈篤耳不能聽精力凘脫口不能言一身百爲俱屬委癈如是而尙可以受隆寄而摠劇務如本兵之至重至要者乎重之以至苦之情寢驚夢噩艮山鐵障惟玆實狀聖明亦已俯燭臣何用更爲覶縷玆陳短章仰煩崇聽伏乞將臣所帶之職亟行鐫遞俾公務無曠微諒得遂焉臣無任云云答曰省疏具悉侍衛之任勢難强責疏本之姑留欲賜體諒也所辭依施
정조 18년
甲寅四月二十日辰時上御誠正閣左承旨同副承旨入侍時左承旨林濟遠同副承旨兪漢寧假注書曺錫中記注官吳錫齡記事官吳泰曾以次進伏訖上命漢寧書傳敎曰特以緊務差代而一仍一否亦涉斑䮕況伊日之事自其家追到則不可謂之同罪混捧現告卽政院之不察前判書鄭昌順仍任兵曹牌招傳授命召又命讀公事書判付訖命退承史以次退出
정조 18년
甲寅四月二十日午時上御重熙堂右承旨入侍時右承旨李勉兢假注書曺錫中記注官吳錫齡記事官吳泰曾以次進伏訖上敎勉兢曰昨日領府事傳諭何處乎勉兢曰畿營越邊藥局矣上曰大臣云何勉兢曰大臣以爲來時與領相逢史官於路上伏承口傳下敎相以爲請對則不可寧承候入侍而可以言則言之矣及聞萬無入侍之路云藥房提調亦不得一番承候故勢將出江云矣大臣以臣連在承宣之故詳問近日事臣雖未能盡言而略及他大臣前後請對事及李益運事大臣以爲如是下敎之後若以不入城回奏又未知將下何等下敎矣勢將入去云云矣上命退承史以次退出
정조 18년
行都承旨鄭大容坐行左承旨林濟遠坐右承旨李勉兢坐左副承旨尹行元坐右副承旨洪義浩坐直同副承旨兪漢寧坐直注書鄭文始仕直一員未差假注書曺錫中仕事變假注書尹致永仕
정조 18년
尹行元啓曰大司憲李鼎揆執義洪樂淵掌令李日運李景溟持平崔守魯曺喜有俱在外監察茶時之意敢啓傳曰知道
정조 18년
鄭大容啓曰來二十五日朝參日次矣敢稟傳曰停
정조 18년
鄭大容啓曰輪對官來待矣敢啓傳曰入侍
정조 18년
鄭大容啓曰都摠管百八歲老人李東馨依下敎來待矣傳曰入侍
정조 18년
傳于李勉兢曰一百八歲老人都摠管李東馨與其子年八十人率若姪若孫上來今日詣闕肅謝召而見之問其年云是丁卯生尤豈不奇異乎昔在先朝關西辛受采登科也以其生年之丁卯聖慕興感於尊年晉秩另施以特例往事如隔晨聖敎猶在耳此甲人之此時壽職貴矣貴矣且其地閥前兵使李吉儒爲從祖孫何其過百歲沈屈在野乎其孫已付勸武窠而其子年八十人令該曹同知今日口傳擬入百八歲老人令戶曹給米錢下去時沿路給轎馬供饋仍令地方官待其下去存問報營狀聞宴需食物及衣資拔例優數輸送事下諭于本道觀察使
정조 18년
兵曹口傳政事以李廷卨爲同知
정조 18년
洪義浩啓曰科試事體何等嚴祕試券封上尤宜愼密而今此濟州儒生試取試券入盛樻子封標雖完粧鐵多落到手自開殊無封鎖嚴密之義揆以事體極爲疎忽該牧使沈樂洙從重推考何如傳曰允
정조 18년
鄭大容啓曰濟州儒生試取試券今已上來矣大提學洪良浩卽爲牌招以爲科次之地何如傳曰允
정조 18년
傳于洪義浩曰政官待開門牌招開政
정조 18년
李勉兢以兵曹言啓曰今日武臣賓廳講書時部將洪禹九通鑑第三卷不通部將金坪通鑑初卷不通守門將金光郁通鑑初卷不通依定式竝推考警責何如傳曰允
정조 18년
尹行元以義禁府言啓曰海美前縣監宋民載考律草記事曾有下敎矣宋民載今已拿囚而忠淸監司李亨元狀啓內本縣定配罪人李仁千逃失之後已過百日尙未捉得其罪狀令攸司稟處罪取考律文則大明律徒流人逃條有曰凡徒流人及主倅押解人不覺失囚者杖六十制書有違條有曰凡奉制書有所施行而違者杖一百名例有曰二罪俱發從重論大典通編推斷條有曰犯私罪杖一百告身盡行追奪雜令條有曰王府決杖者代以金贖矣宋民載從重論杖一百收贖告身盡行追奪放送何如傳曰允如有功議各減一等可也
정조 18년
尹行元以義禁府言啓曰宋民載杖一百收贖告身盡行追奪放送草記批旨內如有功議各減一等可也事命下矣宋民載十代祖益孫靖難功臣云功減一等杖九十收贖奪告身四等之意敢啓傳曰知道
정조 18년
甲寅四月二十一日辰時上御熙政堂輪對官入侍時同副承旨兪漢寧假注書曺錫中編修官崔慶裕記注官吳錫齡輪對官社稷令李厚燾忠勳都事李義述長興奉事徐在修典牲主簿張僴軍資判官李英裕議政府司錄柳之源校書判校金洪運司圃別提李可運都摠經歷金宅和成均直講楊致鶴通禮院假引儀南會英濟用奉事權思浩廣興主簿金箕憲宗親府典簿洪大榮東氷庫別提申大復司僕判官韓大裕司䆃主簿李命奎東學訓導禹錫龜禮賓參奉李尙弼掌苑別提洪相五瓦署別提金基普平市直長鄭元林造紙別提李元膺吏曹正郞李東宇中樞經歷吳顯忠軍器正崔性烈養賢直長李宗直南學訓導劉弘基以次進伏訖上曰右副承旨入侍出榻敎慶裕承命出與右副承旨洪義浩入上命承旨進前上曰輪對官以次進前厚燾等以次進前各奏職姓名職掌遺在英裕曰本監弊端雖多而他倉逋欠最爲悶切蓋辛巳以來積年流逋至於五千餘石之多而此實公縮非本監與他倉有所不謹之致也蓋每年戶曹分倉本監收租漸減於前日故放料不足之數不免移劃於他倉單穀之米太以本監斛斗量給之際不得有此欠縮臣監曾已報於本曹而亦不敢擅便故敢此仰達矣上曰議于判堂從長區處可也箕憲曰倉弊莫有甚於防納也朝家向來之申飭極其嚴截則將可有實效而大抵防納之輩不顧法意只務牟利締結監色甚至幻弄全船故及其入倉石數之欠縮穀品之麤劣職由於此事極痛駭方當新捧尤宜痛禁若有現捉者各別重繩則似爲矯救之道故敢此仰達矣上曰年前依先朝下敎付之捕廳嚴禁此後更有一毫不謹之弊先目捕將令本曹判堂草記論勘可也上敎宅和曰爾是嶺人居在何邑宅和曰居善山地矣上曰何年登科而誰之族屬耶宅和曰甲午年出身而與金夢華爲十四寸親矣上敎致鶴曰居在何邑致鶴曰居平康地矣上曰爾非關西人乎致鶴曰貧甚且有老母而平康生利稍勝故移居矣上敎思浩曰爾是安東人而初以童蒙敎官上來乎年今幾何思浩曰六十二矣上曰誰某之子孫耶思浩曰忠貞公權橃八代孫矣上曰忠貞奉祀孫誰也思浩曰故順陵參奉權應祚矣上敎大榮曰爾其傳于大臣老人勞動予甚悶然日前之直爲還第可感體國之意而昨日呈疏又何爲也無近於朝三暮四乎日後登筵若有一分提說是欲使予有所云云也殊非體國之意爾其傳此敎上敎大裕曰近來司僕弊端何如汝便爲倉氏庫氏耶與提調斯速釐正可也大裕曰本寺專爲馬政而四邊卜馬爲一百二十匹恒立巨達本來數少多有疎忽之患若如馬額加立巨達則甚好而巨達料布辦出無路依蔚山假牧子收布例諸牧中馬匹少而牧子多處量宜除出收布上納補用於加立巨達朔下之資事甚便好故敢此仰達矣上曰與提調相議善處可也上敎錫龜曰汝以訓導豈無職掌乎錫龜曰雖以訓導儒生爲名而旣無其實何敢謂之職掌乎上曰爾是嶺人乎何不思善訓導之道而如是奏對乎漢寧起伏將請推上曰鄕人不知不必請推矣上敎性烈曰向來故忠臣祠宇汝往參乎西路之宣傳官自汝初出耶性烈曰致祭則往參而西路宣傳官臣以前無之矣上曰西路之人頗聳動乎猶以爲不若文官乎性烈曰見小臣之爲宣傳官皆聳動以士子而投筆者多矣上曰試以入侍兼春秋見之爲文科而一察訪猶不得若能善射而爲部將宣傳官則豈不好耶汝須遍及於關西人可也漢寧曰戶判以延陽門修葺事方入來矣當仍舊葺之乎上曰不得不入新材處用新材而仍舊葺之可也上敎慶裕曰兼春秋姓名誰也慶裕奏職姓名上曰年幾何居何地何年登科乎慶裕曰今年爲六十九而居寧邊地辛巳年登科矣上曰經守令或察訪乎慶裕曰俱未也上曰何故慶裕曰壬辰年以司藝落職不復上來昨年四月以落仕最久人復職矣上曰年爲七十登第亦近四十年而尙未經一察訪豈不可憐乎分付該曹察訪瓜滿者作窠差送可也仍敎曰老也戒之在得須務從廉謹爲之也仍命退諸臣以次退出
정조 18년
甲寅四月二十一日辰時上御便殿都摠管百八歲老人入侍時行都承旨鄭大容記事官鄭文始徐有聞吳泰曾都摠管李東馨以次進伏訖上曰都摠管進前東馨進奏職姓名上曰老人不可久坐冷處特賜皐比方席與之坐上曰卿之年甲今爲幾何東馨曰丁卯生矣上曰筋力寢食何如乎東馨曰善爲矣上曰何時上來東馨曰已過十餘日矣上曰子孫爲幾人乎東馨曰子爲二人而長子年今八十孫與曾孫玄孫合爲十餘人矣上曰曾服藥餌乎東馨曰未嘗服一根草藥矣上命近侍賜人蔘茶一鐘元子宮侍坐賜紬木絺絡及玉圈扇子紅帶雪綿木綿之屬曰老人將此下去以爲衣服之需可也東馨曰賤臣生長遐方幸際壽域荐蒙聖上特資除職之恩今日又荷元子宮厚賜優老之典恩山德海圖報無地謹將賤臣年歲仰獻於元子宮是臣區區之祝也仍俯伏攢手上曰傳敎從當書下爲先分付畿營下去時給馬以送而借給肩輿騶從特賜三絃使之前導於其所住處可也仍命退諸臣以次退出
정조 18년
甲寅四月二十一日申時上御誠正閣科次入侍時行都承旨鄭大容假注書曺錫中記注官安經心記事官吳泰曾大提學洪良浩對讀官李存秀以次進伏訖上命良浩考券取邊景鵬等七人命書傳敎曰濟州儒生試取科科次賜第例爲數人而今年卽推恩中外廣慶朝野之時也御史下往也齎送論策詩賦銘頌各題者已示多取之微意而用人之道日狹科目不及於遐方久矣矧伊千里重溟雖有抱才之人何以自達於朝廷乎諸體所對亦多合作益驗人才之不在遐邇論居首大靜幼學邊景鵬策居首旌義幼學夫宗仁詩居首旌義幼學高鳴鶴賦居首濟州幼學洪達勛銘居首濟州幼學李吉祥頌居首濟州幼學鄭泰彦竝直赴殿試策之次大靜幼學金命獻前此別遣御史試取時以年近七十格外施賞矣今年又以八十一歲應試入格八路儒生來觀慶科之七八十歲老儒旣命別坐試取特爲拔例賜第其在同慶一視之意豈可使耽羅獨漏乎亦爲直赴殿試趁明年與武擧人同爲上送之意下諭于牧使直赴帖文亦卽成送事該房知悉雖無前例右文之擧豈讓於尙武武而有賞儒則勿論甚不可各體入格諸生依書下賞典令道伯備送紙筆墨到卽分給事下諭于道伯及牧使仍命退諸臣以次退出
정조 18년
行都承旨鄭大容坐行左承旨林濟遠坐右承旨李勉兢坐直左副承旨尹行元坐右副承旨洪義浩坐同副承旨兪漢寧坐直注書鄭文始仕一員未差假注書曺錫中仕直事變假注書尹致永仕
정조 18년
洪義浩啓曰大司憲李鼎揆執義洪樂淵掌令李日運李景溟持平崔守魯曺喜有俱在外監察茶時之意敢啓傳曰知道
정조 18년
李勉兢啓曰刑曹判書金載瓚判尹具庠左尹閔台爀除拜後過三日不爲出肅依定式推考警責仍卽牌招察任何如傳曰允
정조 18년
傳于洪義浩曰右副承旨入侍
정조 18년
李勉兢啓曰科試事體何等嚴祕試券封上尤宜愼密而今此濟州儒生試取試券入盛樻子封標雖完粧鐵多落到手自開殊無封鎖嚴密之義揆以事體極爲疎忽該牧使沈樂洙從重推考何如傳曰允
정조 18년
傳于李勉兢曰京畿監司入侍
정조 18년
有政吏批判書金思穆進參判丁範祖在外參議金履翼進行左承旨林濟遠進吏批啓曰禮曹參議今當差出擬望之人乏小承旨竝擬何如傳曰允以李貞運爲獻納張至顯爲校理李英裕爲懿陵令魚在沼爲司僕主簿沈鉁爲全州判官崔慶裕爲銀溪察訪康聖翊爲兵曹正郞韓景禹崔德元以上今加嘉善
정조 18년
兵批判書鄭昌順病參判洪聖淵病參議尹長烈入直進參知朴聖泰病右承旨李勉兢進副司直韓光綮柳戇李身晦高益擎部將單朴重煥
정조 18년
以司鑰趙得完手本別監李命脩除下其罪狀令攸司從重科治事傳于洪義浩曰令攸司囚禁決杖六十放送不禁之司鑰行首別監亦爲決杖事分付
정조 18년
以濟州巡撫御史沈樂洙別單傳于李勉兢曰民隱邑弊諸條卽令廟堂逐條論理粘啓稟處繡衣之差遣豈特爲慰諭亦豈特爲按覈與試才也島中貿貿氓之蚩蚩採聞節行搜訪人才以副九重諮諏之思固其職之先務此乃假之以巡撫之銜也觀此繡單有一二登聞者豈令循例回啓以忽勸聳之方乎旌義故學生吳興泰之爲國忠義濟州故孝子朴繼昆之感天孝誠島以北諸路之所罕聞者而興泰繼昆尙今蔑無旌異實爲欠事奇哉繼昆之家又有其女之爲烈婦烈婦又有忠婢孝烈忠共萃而其孫重煥能述祖戒續家業不事科臼潛心兵學云者亦合一番收錄令繡衣就吳興泰之閭旌之曰義士朴繼昆之閭曰孝子烈女低一行扁以忠婢之名仍令繡衣各撰紀蹟之語俾州人之過其閭者乘者必式行者指點爲百代樹風聲之一助閑良朴重煥今日政部將單付啓下使道伯給馬起送至於薦進人才中旌義前佐郞康聖翊操守聞來可感騎郞見窠今日政先爲甄用如以親老爲難赴云爾則重違其志自有別岐收用具由狀聞事分付其餘諸人令吏兵曹草記回啓事分付以此傳敎回諭繡衣
정조 18년
李勉兢以禁衛營言啓曰去夜初更量大殿別監朴仁甲本營字內宮墻巡羅被捉何以爲之之意敢啓傳曰依更數各別嚴棍可也